**Taflenni penderfyniad**

**Ffurflen A: Dewis eich materion**

* Mae’r materion a restrir isod wedi eu rhannu i faterion cynllunio a di-gynllunio oherwydd bydd yn effeithio ar y cwestiwn ai Cynllun Cynefin â statws CCA yw’r teclyn cywir ai peidio.
* Edrychwch ar yr holl faterion. Os yw mater yn **berthnasol** i’ch cymuned, rhowch dic yn y golofn honno.
* Os yw mater yn amherthnasol, awgrymwch pa mor **bwysig** ydy e yn eich barn chi? Ychwanegwch sgôr o 1 (ddim yn bwysig) i 10 (pwysig iawn) yn y golofn olaf.
* Gallwch hefyd ychwanegu materion eraill na restrir neu gallwch is-rannu rhai eraill.

|  |  |  |
| --- | --- | --- |
| **Materion Defnydd Tir** | **Perthnasedd** | **Pwysigrwydd** |
| Safleoedd ar gyfer datblygiad o dai newydd |  |  |
| Tai fforddiadawy ar gyfer pobl leol |  |  |
| Dyluniad adeiladau newydd yn sensitif i’r ardal |  |  |
| Cadw a gwella mannau agored |  |  |
| Cadwraeth ynni mewn adeiladau newydd |  |  |
| Cadw cyfleusterau cymunedol sy’n bodoli |  |  |
| Adeiladwaith cynaliadwy mewn adeiladau newydd |  |  |
| Cadwraeth ansawdd mannau gwag ac adeiladau sy’n bodoli eisoes |  |  |
| Cyfleusterau newydd i ymwelwyr |  |  |
| Eiddo ar gyfer cyflogwyr lleol |  |  |
| Gwella canol y dref / pentref  |  |  |
| Prosiectau ynni adnewyddadwy |  |  |
| Cynllun lliniaru llifogydd |  |  |

|  |  |  |
| --- | --- | --- |
| **Materion nad sy’n ymwneud â defnydd tir** |  |  |
| Rheolaeth trafnidiaeth (rheoli cyflymder ac ati) |  |  |
| Gwella trafnidiaeth gyhoeddus |  |  |
| Mwy o weithgareddau / digwyddiadau ar gyfer plant / ieuenctid |  |  |
| Mwy o weithgareddau / digwyddiadau ar gyfer pobl hŷn |  |  |
| Mentrau i wella diogelwch a lleihau troseddu |  |  |
| Gwella lwybrau cerdded, llwybrau beicio, llwybrau ceffyl a chael mwy ohonynt |  |  |
| Plannu mwy o goed ac ati |  |  |
| Rheolaeth sbwriel ar y stryd |  |  |
| Annog bywydau iach  |  |  |
|  |  |  |
|  |  |  |

|  |  |  |
| --- | --- | --- |
| **Materion eraill sy’n benodol i chi**  |  |  |
|  |  |  |
|  |  |  |

**Ffurflen B: Adnoddau**

Amcan y ffurflen hon yw helpu’ch penderfyniad a yw Cynllun Cynefin yn iawn i’ch cymuned chi. Pe byddwch yn penderfynu mynd yn eich blaen, cadwch y ffurflen wedi ei chwblhau er mwyn cyfeirio ati trwy gydol y broses. Diben hyn yw eich bod wedi’ch paratoi, ers y cychwyn, ar gyfer y gwahanol adnoddau fydd eu hangen arnoch ac a fydd ar gael i chi, tra’n paratoi eich Cynllun Cynefin. Dylai eich Grŵp Penderfynu ganolbwyntio ar hyn yn gyntaf ond mae’n siwr bydd gan eich awdurdod lleol awgrymiadau ychwanegol i’ch helpu felly byddwch yn barod i ychwanegu’r rheiny pan fyddwch yn eu cyfarfod.

Yn gyntaf, eisteddwch gyda’ch grŵp bach ac ychwanegwch rai nodiadau ymhob blwch. Yna ewch o amgylch i gael sgwrs â phobl yn eich cymuned, oherwydd mae’n fyw na thebyg y bydd mwy o syniadau, mwy o bobl, mwy o sgiliau ac hyd yn oed mwy o gynigion o gymorth nad oeddech yn ymwybodol ohonynt, yn dod i’r amlwg.

**A. Sgiliau ac amser y Grŵp Llywio**

Mae’n angenrheidiol cael rhyw fath o Grŵp Llywio i greu Cynllun Cynefin, yn ddelfrydol gyda rhai Cynghorwyr a phobl eraill. Ni ddylai’r grŵp fod yn rhy fawr ond yn ddigon mawr i rannu’r tasgau fel bod gwahanol pobl yn gallu arwain y grwpiau llai. Ac yn fwyaf pwysig, nid swyddogaeth y Grŵp Llywio yw ‘gwneud’ y cynllun ond i gael pobl eraill i wneud rhannau ohono ac yna i dynnu’r cyfan at ei gilydd.

Serch hynny, dyma’r ymrwymiad mwyaf o ran amser oherwydd mae’n parhau o’r dechrau i’r diwedd, a dyna pham mae mor bwysig i fod yn hollol eglur ynghylch yn union pa faterion y dymunwch ddelio â nhw. Gan gadw’r materion hynny mewn cof, nodwch yn y blwch pwy allai fod ar y Grŵp Llywio (dim ymrwymiad eto!). Wrth i chi wneud hyn, meddyliwch pam y gall fod yn heriol i sefydlu grŵp nawr: mae blaenoriaethau pwysig eraill ar hyn o bryd, mae etholiadau ar y gorwel felly efallai bydd y personél yn newid, nid oes ymgeiswyr amlwg nad sy’n gynghorwyr ac ati. A oes angen sgiliau penodol arnoch (gwelwch y blwch nesaf) er mwyn i chi ddenu rhywun i mewn gyda’r sgiliau hynny?

Hefyd, yn aml, mae’n beth da i gael un unigolyn allweddol, sy’n lleol ac yn adnabyddus yn yr ardal i weithredu fel ‘Cefnogwr Cynllun Cynefin’, fydd yn gallu perswadio pobl i gymryd rhan, i gadw’r momentwm ac ati. Nid oes rhaid i’r unigolyn yma fod ar y Grŵp Llywio na’n weithredol bob amser ond gall fod yn werthfawr iawn. Allwch chi awgrymu unrhyw enwau?

**B. Sgiliau ac amser y gymuned**

Mae ymgysylltu pobl eraill yn y gymuned ehangach i gyfrannu at eich cynllun – yn wir, y gymuned gyfan – yn hanfodol. Bydd hyn yn helpu rhannu’r faich, efallai bod gan eraill sgiliau allweddol, a po fwyaf bydd pawb yn eich cymuned yn cymryd rhan, po fwyaf tebygol y bydd i’r cynllun ddigwydd mewn gwirionedd.

Gwnewch nodyn yn y blwch o ba gyfleoedd, digwyddiadau neu weithgareddau a ellid eu defnyddio i hyrwyddo eich cynllun i lawer o bobl, os nad i bawb: gŵyl pentref, cylchlythyr cymuned, marchad ffermwyr ac ati. Os bydd eich rhestr o faterion yn gywir, dylai rhywbeth ar y rhestr ennyn diddordeb mewn pobl eraill.

Nid yw’r rhan fwyaf o bobl (yn eu tŷb hwy) yn dymuno treulio eu bywydau ar bwyllgorau, ond mae llawer yn fodlon cyflawni tasg benodol, yn enwedig os bydd hynny’n berthynol i’w diddordeb neu eu sgil arbennig. Y sgiliau nodweddiadol sy’n angenrheidiol ar gyfer creu cynllun yw ysgrifennu, ffotograffiaeth, mapio, golygu a graffeg, felly nodwch yn y blwch os ydych chi’n meddwl, neu’n gwybod, bod pobl yn eich cymuned yn gallu cyfrannu unrhyw rai o’r sgiliau hyn? Gall profiad gydag arolygon o wahanol fathau fod yn ddefnyddiol hefyd.

Nodwch yn y blwch os oes unrhyw grwpiau â diddordebau tebygol: gall grŵp hanes lleol helpu gyda chadwraeth, grŵp bywyd gwyllt gydag ecoleg, grŵp pêl-droed gyda darpariaeth maes chwarae a safonau ac yn y blaen.

**C**. **Arian a dewisiadau amgen**

Yn bendant bydd rhai costau uniongyrchol y bydd yn rhaid i chi eu talu: copïo, llogi ystafell ar gyfer cyfarfodydd, ffotograffiaeth, cyhoeddusrwydd ac yn y blaen. Fodd bynnag, efallai y byddwch yn lwcus (efallai gall eich awdurdod helpu)ac y gallwch ddod o hyd i gyrff sy’n rhoi grantiau, yn lleol neu’n rhanbarthol, fydd yn gallu talu’r costau hynny. (Ond peidiwch ag anghofio – efallai bydd eraill yn gwybod am y fath gyrff ac hefyd yn chwilio am grantiau!) Ceir gwybodaeth gyffredinol ar hyn yn y **Pecyn Cymorth Ariannu** ac efallai bod gan eich awdurdod lleol ffynonellau eraill.

Mae’n syndod mor aml y gellir cael nawdd i ddigwyddiadau neu weithgareddau penodol: efallai byddai cwmni cyfreithwyr lleol yn noddi sesiwn ymgynghori galw-i-mewn, gallai cwmni asiantwyr tai noddi rhywbeth ynghylch datblygiadau tai, gallai cwmni ynni adnewyddadwy noddi rhywbeth ar y pwnc hwnnw.

Gall grwpiau eraill hefyd gynnig gwneud rhywfaint o’r gwaith i chi: unwaith eto, gall yr asiantwyr tai lleol ddarparu rhywfaint o’u gwybodaeth nhw ar y farchnad dai leol, gall ymddiriedolaeth bywyd gwyllt gynnal arolygon ecolegol ar eich rhan, gall y cwmni bysiau ddarparu data sylfaenol ar y defnydd o fysiau.

Mae’n rhaid i chi fod yn greadigol (ac ychydig yn ymwthiol) ar hyn felly ychwanegwch eich meddyliau cyntaf yn y blwch isod.